Han har beskæftiget sig med autocampere i over 30 år, og i løbet af den tid er der sket en markant udvikling.
– I starten var autocampere jo sådan noget lidt hippieagtigt noget med primitive forhold i et folkevognsrugbrød. I dag kan du få autocampere med både parabol og solceller på taget og varmt vand i hanerne, siger Torben Jensen, der oplever, at flere vælger at udskifte sommerhuset eller båden med en autocamper.